《又陪陈使君游东禅寺 其一》
宋代·洪刍

晖晖丽日旆悠悠，千骑班春古寺幽。篆破高青知野火，点残横绿掠沙鸥。

微行曲折如羊坂，乱石峥嵘似虎丘。暮霭馀霞趣归兴，溪鱼林鸟自迟留。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。